Кафедру графікі, створаную ў 1953 годзе на мастацкім факультэце Беларускага дзяржаўнага тэатральна-матацкага інстытута, у розны час узначальвалі заслужаны дзеяч мастацтваў Беларусі Павел Любамудраў, дацэнт Аляксандр Казлоўскі, Народны мастак Беларусі Васілій Шаранговіч, заслужаны дзеяч мастацтваў Беларусі Уладзімір Савіч. З 2007 года кафедрай кіруе лаўрэат прэміі Міжнароднага фонду славянскага пісьменства імя св. Кірылы і Мяфодзія Юрый Хілько. Усе кіраўнікі кафедры ўнеслі вялікі ўклад не толькі ў развіццё беларускай школы графікі, але і ў захаванне багатай спадчыны, на якой яна заснавана.